Document ID: /roh_data/filtered/fineweb-2-filterrobots_roh.jsonl.gz/52549

La sonda «Chang'e 4» saja sa platgada cun success sin la glina, annunzia l'emettur statal chinais. Excursiuns da navs spazialas ed astronauts hai gia da bleras sin la glina. La China è dentant l'emprima naziun ch'è s'atterrada sin la vart davos da la glina. Il manever d'atterrar vala sco success istoric per il program spazial da la China.
Communicaziun è l'obstachel
Experts chinais avevan gia avant classifitgà la missiun sco pretensiusa. Sco obstachel grond vala la communicaziun senza incaps cun il mund, perquai ch'i n'è betg pussaivel da bajegiar si ina communicaziun directa cun la vart davos da la glina. Perquai aveva la China mess en posiziun il matg il satellit «Queqiao» (punt da giazlas) , per pudair trametter signals or da la sumbriva dal func.
Cun la missiun cumplitgada vul la China cumprovar ch'il program spazial dal pajais haja fatg gronds svilups.
RR novitads 06:00